Arvostelut k�ytt�j�lt� Misfit | Kirjoittaja.fi\nArvostelut käyttäjältä Misfit\n9 kohdetta - näytetään 1 - 9\nArvostellut: Misfit August 30, 2016\nMainio tarina. Ankeaa pikkukylän arkea, jossa paskahuusi nousee elämää tärkeämmäksi asiaksi. Ja Kekkonen on tietenkin keskustalaisen kunnallispolitiikan tärkein voimavara.\n"Michael Jackson" kohta jäi vähän mietityttämään. Jotenkin jäi tunne, että Oiva Miettisen ei pitäisi tietää mikä sellainen mies edes on. Oiva tuntuu mielestäni Katri Helena-mieheltä.\nHän oli vesi, tai muu vastaava elementti\nArvostellut: Misfit July 22, 2016\nMukava pieni tarina.\nViimeisen kappaleen loppuhuipennus oli mainio. En tosiaankaan osannut arvata mitä oli tulossa.\n"Yllätysvoittaja" taitaa olla yhdyssana. Se pomppasi silmille.\nNeuvoja ja Mielipiteitä\nArvostellut: Misfit April 18, 2016\nJuttuasi (ja sen rivien välejä) lukiessa tuli mieleen, että onkohan sinullakin huijarisyndrooma? https://fi.wikipedia.org/wiki/Huijarisyndrooma\nItse huomasin omaavani sen ja tuon tiedostamisen jälkeen asiat hiukan helpottivat.\nOlin muutama vuosi sitten turhautunut omaan työhöni / harrastukseeni ja päätin karsia kaiken pois ja palata 30-vuotta ajassa taaksepäin. Huomasin, että nautin yksinkertaistetusta harrastuksesta. Kirjoittaminenkin on osa sitä. Voiko yksinkertaisempaa asiaa ollakaan. Novelleissa tykkään juuri kaiken turhan poistamisesta.\nArvostellut: Misfit March 21, 2016\nVoinet laittaa sen satuihin tai vaikka jännitys&toiminta puolelle, jos siltä tuntuu. Alkuun voit tietenkin laittaa muutaman saatesanan ennen tekstiä. Jotkut käyttävät sellaista tapaa.\nTekstin lisäät samalla tavalla kuin kirjoitit tuon kysymyksesikin. Eli kopioit tekstisi tekstinkäsittelyohjelmasta suoraan kirjoitusikkunaan. Täällä ei ole kätevää tapaa ladata valmiita tekstitiedostoja.\nKoko kirjaa ei kannattane tänne laittaa, koska pitkät tekstit ovat aika vaikeita lukea tietokoneen ruudulta ja luultavasti tekstin ulkoasu kärsii muutenkin kun siirrät sen tänne. Eli laita vaikka pieni (muutaman sivun?) näyte ja odottele siihen kommentteja. Myöhemmin voi laittaa lisää jos siltä tuntuu.\n..ja muista lukaista ja kommentoida muidenkin tekstejä. Silloin muutkin mieluummin kommentoivat sinua. :D\nArvostellut: Misfit March 02, 2016\nIhan mielenkiintoiselta tuntuu. Kirjoitus on nähtävästi alku pitemmälle tarinalle, joten ei ihan vielä osaa sanoa mitä kokonaisuus tuo tullessaan. Onko takana yhtymäkohtia oikeaan historiaan vai onko kaikki ihan keksittyä? Jos kaikki on keksittyä, niin hyvin olet rakentanut ympäristöä.\nLukiessa Ärpit ja kurapojat sanat toistuivat aika useasti. Voisit kokeilla vähän keventää ja käyttää hän / he / pojat yms. sanoja siellä täällä.\nPari näppäilyvirhettä sattui silmään.\nMutta odottelen mielenkiinnolla jatkoa..\nNurkan takana on tappaja\nArvostellut: Misfit February 21, 2016\nHieno tarina, ehkä pituutta olisi voinut olla enemmänkin. Jännitystä olisi voinut nostattaa vähän lisää.\nMuutama asia itsellä tuli mieleen: "hipsin" ja "Hiippailin" sanat mielestäni sopivat ehkä paremmin huumoritarinaan. Itse käyttäisin tilalla jotain muuta ilmaisua.\n"juuri silloin salama välähti." Oliko ulkona myrsky? Se jäi minulle vähän epäselväksi. Siitä olisi voinut alussa mainita.\nLopun kissa-kohta oli hyvä! Tuli heti paljon surullisempi tarina.\nMielenkiinnolla odotan seuraavaa tarinaa. Peukut pystyyn!\nArvostellut: Misfit February 11, 2016\nNo, tylytetään sitten. :D\nTarina oli hyvä. Olisin mielelläni lukenut pitempäänkin. Alussa olin vähän huolissani liiasta "taiteellisuudesta". Esim. "kuin totellen jotain ahdistuneisuudessaan järjestelmällistä käskijää" oli ehkä liian diippiä omaan makuuni. Homma lähti kuitenkin hyvin käyntiin alun jälkeen.\nMetsässä olisi tietenkin voinut tapahtua jotain muutakin mielenkiintoista. Ehkä jotain raunioita olisi voinut löytyä tai jotain muuta tavallisuudesta poikkeavaa.\nArvostellut: Misfit February 08, 2016\nTarina oli hyvä. Lopun koukku ja selitys tuli nopeasti ja sopi tarinaan. Siitä pisteet.\nAlun pari kappaletta, jossa kerrotaan ympäristöstä esim. "Huoneen ainoa ikkuna antoi maiseman, joka oli kylmää kiveä ja tomua. Pimeydestä kantautui terveen järjen ylittävää kauhua. Nääntyvien ihmisten joukko huokaili tuskaansa"\nOli omaan makuuni liiankin taiteellisia. Itse olisin noita hieronut selkeämmäksi.\nMutta miellyttävää lukemista. Toivottavasti lisää on tulossa.\nArvostellut: Misfit February 07, 2016\nMyönnän, nauroin ääneen.\nItse luen mielelläni tällaista "pahkasika"-tarinaa. Jos kirjoitellaan typeriä, niin sitten vedetään kunnolla yli eikä pyydellä anteeksi. Ehkä olisin vielä lukenut läpi muutaman kerran ja hionut kulmia, mutta muuten ok.\nPisteet pitää antaa tarinalle ja kirjoittajalle, jonka uskaltaa laittaa ekaan lauseeseen usvan. :D


Kaupallinen yhteistyö – Arvonnan säännöt Bioteekki | Me Naiset\nKaupallinen yhteistyö | Bioteekki\nArvonnan säännöt Bioteekki\nklo 14:06 | 7.6.2017\nBioteekki, jäljempänä ”Järjestäjä”, järjestää arvonnan, jäljempänä ”Arvonta”.\nArvontaan voi osallistua 12.6.–13.7.2017 välisenä aikana. Osallistuminen tapahtuu vastaamalla kyselyyn ja täyttämällä lomakkeeseen siinä pyydetyt tiedot sekä vahvistamalla osallistuminen painamalla Lähetä-painiketta. Arvontaan voi osallistua vain internetissä. Epäselvästi tai vajavaisin tiedoin täytettyjä osallistumisia ei huomioida.\nArvonnan palkintona on viisi Bioteekin Super-kesäkassia. Palkintoa ei voi muuttaa rahaksi.\nLiikkuja, kaipaatko lisäpuhtia lenkkipolulle? Testaa tietosi vitamiineista ja voita tuotekassi!\nLiikkujan on tärkeä huolehtia siitä, että keho saa tarvitsemansa rakennusaineet. Testaa tietosi vitamiineista ja hivenaineista ja voita Bioteekin Super-kesäkassi.\nLenkkipolulle ei tee mieli lähteä, jos olo on jo valmiiksi vetämätön. Moni kärsii myös kesäpäivinä ikävistä lihaskrampeista, joiden vuoksi kävely tai juoksu ei suju. Palautuminen rankan treenin jälkeen voi kestää kesällä kauemmin, kun kehosta on hikoilun mukana poistunut tärkeitä suoloja.\nMagnesiumin riittävä saanti on edellytys elimistön normaalille toiminnalle, sillä sitä tarvitaan yli kolmeensataan aineenvaihdunnan tapahtumaan kehossa. Magnesium on tärkeä muun muassa lihaksille, kehon suolatasapainolle, elektrolyyttitasapainolle ja luustolle. Se auttaa vähentämään väsymystä ja edistää hermoston normaalia toimintaa.\nMagnesium onkin yksi liikkujien eniten suosimista lisäravinteista. Laadukkaassa lisäravinteessa magnesium on hyvin imeytyvässä muodossa, jolloin kehon on helppo käyttää sitä hyväkseen.\nEhkäise nivelpulmia ajoissa\nNivelpulmat ovat yleisempiä ikääntyneillä, mutta ne voivat vaivata myös nuorempia urheilijoita. Nivelvaivat saattavat pahentua liikkuessa ja lievittyä levossa, mutta joskus ongelmista voi tulla jatkuvia.\nLiikunta on nivelille tärkeää. Lajeista kannattaa valita sellainen, joka sopii omalle keholle. Kesällä voi esimerkiksi kävellä, pyöräillä ja uida. Myös vesivoimistelu on loistava kesälaji, jota voi harrastaa ulkosalla, kun ilmat sallivat.\nTee testi ja voita tuotekassi\nTestaa tietosi vitamiineista ja hivenaineista alla olevalla Oletko terveyden Super-tietäjä? -testillä. Arvomme kaikkien testin tekijöiden kesken viisi Bioteekin kesäkassia, jotka sisältävät Super-sarjan tuotteita. Yhden palkinnon arvo on 96 euroa. Jätä yhteystietosi testin loppuun, jos haluat osallistua arvontaan.\nARVONTA ON PÄÄTTYNYT. Onnetar suosi seuraavia henkilöitä: Miska Lehtonen, Raili Wasström, Kaarlo Asikainen, Raija Turunen, Heli Yläjärvi. Onnittelut voittajille!\nSuper Magnesium on bisglysinaatti–tauraattimuotoinen, minkä ansiosta magnesium imeytyy hyvin.\nSuper Nivel on monipuolinen ravintolisä nivelille. Se sisältää kahdeksan vaikuttavaa ainetta: kondroitiinisulfaatti, glukosamiinisulfaatti, vihersimpukka, inkivääriuute, MSM, C-vitamiini, kupari ja mangaani.\nSuper Alfalipoiini sisältää 250 milligrammaa alfaliinihappoa ja auttaa selviämään kiireisestä arjesta. Alfalipoiini sopii päivittäiseen käyttöön. Se on erityisen hyödyllinen ikääntyville ja urheilijoille.\nSuper B-vitamiini on vahva ja monipuolinen yhdistelmä B-vitamiineja, jotka auttavat jaksamaan. Ne ovat tärkeitä myös hermostolle ja vastustuskyvylle.\nTerveys- ja luontaistuotekaupoista ja -osastoilta sekä apteekeista.


Turun keskusta odottaa hallitukselta ripeitä toimia: –¿Turku ja Varsinais-Suomi tarvitsevat Tunnin junan | Suomenmaa\nTurun keskustalaiset toivovat, että Varsinais-Suomen ratayhteydet saadaan kuntoon ja toimiviksi.\nTunnin Juna Turun keskusta toivoo kannanotossaan, että hallitus jatkaa työtään Tunnin junan kehittämiseksi\nSe painottaa, ettei Sanna Marinin (sd.) valinta pääministeriksi saa merkitä Tampereen suunnan korostamista Turun suunnan tappioksi.\n– Rataverkkoa on kehitettävä tasapuolisesti, ja jo laadittuihin selvityksiin pohjaten. Ohituskaistoja ei tässä voi olla. Turku ja Varsinais-Suomi tarvitsevat Tunnin junan.\nTurun keskusta näkee myös, että Tunnin junaa ja maakunnan muuta rataverkostoa on kehitettävä yhteistyössä.\n– Maakunnan laajuinen työssäkäyntialue ja pendelöinti aina Uudellemaalle asti ovat oleellisia Turun ja maakunnan elinvoiman kannalta. Ei sovi myöskään unohtaa pääkaupunkiseudun ahdinkoa; koko Suomen ei ole tarpeen pakkautua alueelle, kun vaihtoehtojakin on.\nTurun keskusta huomauttaa, että Tunnin juna palvelee molempiin suuntiin.\n– Turun etu ei saa kuitenkaan merkitä esimerkiksi salolaisten tappiota. Tunnin junan linjauksen ei tarvitse johtaa kokonaisen asuinalueen poispyyhkäisemiseen, vaan järkevä kompromissi on varmasti mahdollista löytää.\nTurun keskusta edellyttääkin, että kaikki Varsinais-Suomen kansanedustajat yhteistuumin hoitavat Turun seudun ratayhteydet kuntoon.\n– Tämä on Turun etu.


Älykkään muutoksen Suomi - PDF\nDownload "Älykkään muutoksen Suomi"\n1 Älykkään muutoksen Suomi\n2 Sisällysluettelo Älykkäämmällä toiminnalla hyvinvointia 4 Julkisen sektorin tuottavuushyppy 5 Suomesta palvelujen maailmanmestari 8 Tietotekniikka kansalaistaidoksi ja luontevaksi osaksi opetusta ja oppimista 10 Avoin maailma hyvinvoinnin sampo 12\n3 Kansainvälinen yhteistyö on tarjonnut ja tarjoaa jatkossakin Suomelle loistavan mahdollisuuden menestyä ja rakentaa hyvinvointia. Menestyksen avain on osaamisemme hyödyntäminen ja kykymme saada asioita aikaan, vaikka olosuhteet Suomen kehittymiselle ovatkin sidoksissa maapallon kestävään kehitykseen ja globaaliin talousjärjestelmään. Muiden läntisten maiden tavoin, myös Suomen haasteena on ikääntyminen ja heikentyvä huoltosuhde. Yhä harvempi on huolehtimassa yhä useamman hyvinvoinnista. Yksi keino helpottaa tilannetta on uusi ajattelu, toimintamallien radikaali kehittäminen sekä teknologian älykkäämpi hyödyntäminen kaikilla toimialoilla. Teknologia ei ole enää vuosiin ollut pullonkaula, sillä maailma on verkottunut, ja tietoa on kyllä käytettävissä. Painopiste tulisi olla toimintamallien ja prosessien uudistamisessa. Tarvitsemme julkisen sektorin tuottavuushypyn. Tuottavuushyppy ei tarkoita kulujen karsimista tai sitä, että tehdään pidempää päivää. Se otetaan radikaalilla toimintamallien muutoksella ja vapauttamalla henkilöstön aikaa tehtäviin, jotka tuovat eniten lisäarvoa - unohtamatta mielekkyyttä tekijälleen. Tuottavuushypyn avulla on mahdollisuus tehdä myös vaikuttavuushyppy, sillä vapautuvilla resursseilla voimme taata laadukkaat palvelut kansalaisille. Palveluista on tulossa suomalaisen hyvinvoinnin uusi veturi. Suomalaiset yritykset ovat kehittäneet uusia tuotteita käyttäen palveluja luomaan lisäarvoa asiakkailleen ja löytäneet niille myös kokonaan uusia markkinoita. Uusia palveluja kehittävät niin suuryritykset kuin ketterät pienyrittäjätkin, jotka löytävät mahdollisuuksia tuottaa palveluja tarpeisiin, joita ei vielä eilen edes tunnistettu. Internet on luonut ennennäkemättömän muutoksen lyhyessä ajassa. Internetin menestys piilee avoimissa standardeissa, joiden ansiosta internet on levinnyt jokaiselle elämänalalle. Avoimien standardien ja arkkitehtuurien voimaa voidaan hyödyntää myös julkisella sektorilla. Suljettujen tietojärjestelmäsiilojen avaaminen parantaa tiedonkulkua ja palveluja sekä varmistaa toiminnan yhteensopivuuden ja tehokkuuden. Suomella on valtava voimavara vailla hyötykäyttöä kaikki julkiset tiedot, jotka on tallennettu erilaisiin rekistereihin. Niiden käyttö on tällä hetkellä maksullista, joka estää niiden tehokkaan hyödyntämisen. Tarjoamalla verovaroin kootut julkiset tiedot kaikkien halukkaiden käyttöön on mahdollista kehittää uusia palveluja, kiihdyttää innovaatioita, synnyttää työpaikkoja ja lisätä hyvinvointia. Julkisen sektorin kehittämisessä ongelma ei ole suunnitelmien puute eikä teknologia vaan toimeenpano. Tarvitsemme muutosjohtajuutta ja panostuksia viedä muutokset maaliin. Olemme koonneet seuraaville sivuille ehdotuksia Älykkään muutoksen Suomeksi - miten voimme yhdessä kehittää yhteiskuntaamme älykkäämmäksi ja kilpailukykyisemmäksi, ja siten turvata suomalaisten hyvinvoinnin. Tuomo Haukkovaara toimitusjohtaja IBM Oy International Business Machines Ab on IT-palveluyritys, joka on toiminut Suomessa vuodesta Älykkään muutoksen Suomi 3\n4 Älykkäämmällä toiminnalla hyvinvointia Monet 2000-luvun ilmiöt ja tapahtumat ovat saaneet ihmiset ajattelemaan uudella tavalla. Viimeistään maailmanlaajuinen finanssikriisi on herättänyt meidät. Olemme huomanneet, että maailman tapahtumat, niin katastrofit kuin myönteisetkin uutiset, vaikuttavat meihin ja yhdistävät meitä. Ilmastonmuutos, energian riittävyys, lääkkeiden ja ruuan saatavuus, uudet turvallisuusuhat identiteettivarkauksista terrorismiin ovat globaalin, verkottuneen yhteiskunnan suurimpia haasteita. Heikentyvä huoltosuhde asettaa kansantaloudellemme kovat suorituspaineet. Sekä julkisen että yksityisen sektorin pitäisi kyetä tuottamaan entistä enemmän entistä vähemmillä panoksilla toiminnan ollessa usein pahasti pirstoutunutta. Ongelma ei ole teknologinen. Tekniikkaa kyllä on, mutta sitä ei aina osata hyödyntää älykkäästi. Hyvänä esimerkkinä älykkäästä toimintamallista on veroehdotus, joka säästää suunnattoman määrän työtunteja kodeissa, yrityksissä ja virastoissa. Kun muissa maissa siirryttiin sähköiseen veroilmoitukseen ja pidettiin tätä suurenakin edistysaskeleena, Suomessa muutettiin rohkeasti koko toimintamallia ja hylättiin veroilmoitus tyystin. Veroehdotuksen älykkyys piilee siinä oivalluksessa, että kaikki tarvittava tieto oli jo saatavilla, mutta sitä liikuteltiin väärään suuntaan. Verottaja kykenee melkoisella todennäköisyydellä tekemään ehdotuksen, joka osuu oikeaan tai vaatii vain vähäisiä tarkennuksia. Vastaavia mahdollisuuksia löytyy kaikkialta. Suomen keskeiset rakenteet, toimintamallit ja infrastruktuuri on muutettava älykkäämmäksi. Älykkään toiminnan avulla saamme vähemmällä enemmän. Työvoimaa riittää paitsi julkisen sektorin laadukkaiden hyvinvointipalvelujen tuottamiseen, niin myös yksityiselle sektorille tuomaan verotuloja ja tasapainottamaan julkista taloutta. Voisimme keskittyä korkean teknologiaosaamisen kehittämiseen. Brändityöryhmäkin poimi suomalaisiksi vahvuuksiksi korkean osaamisen ja kyvyn panna toimeksi. Korkean teknologiaosaamisen avulla Suomella on erinomainen mahdollisuus saada oma osansa globaalista markkinasta, parantaa työllisyyttä ja kasvattaa bruttokansantuotetta. Talouden avaaminen maailmalle antaa mahdollisuuden hyödyntää globaaleja innovaatioita ja edistää suomalaisten innovaatioiden vientiä. 4 Älykkään muutoksen Suomi\n5 Julkisen sektorin tuottavuushyppy Sähköistetään palvelut kokonaistuottavuuden kasvattamiseksi Tuottavuuskeskustelu keskittyy usein kulujen leikkaamiseen ja säästöihin. Todellisen tuottavuushypyn saavuttaminen edellyttää kuitenkin, että tarkastellaan myös yhtälön toista puolta eli, miten olemassa olevilla resursseilla voidaan tuottaa entistä vaikuttavampaa toimintaa ja palveluja. Yritysmaailman kokemukset osoittavat että todellisen tuottavuushypyn saavuttaminen edellyttää riittävän kunnianhimoisten tavoitteiden asettamista. Viiden prosentin tuottavuuden kasvattaminen on mahdollista saavuttaa juoksemalla kovempaa, mutta 25% kasvutavoite edellyttää jo polkupyörän keksimistä. Kokonaistuottavuuden kasvattamisessa päähuomio onkin syytä kiinnittää nimenomaan uusien ja uudenlaisten palvelujen kehittämiseen. Miten saadaan aikaan nykyistä käyttäjäystävällisempiä ja yksilöllisempiä palveluja kansalaisille yrityksille sekä hallinnolle? Miten voidaan kasvattaa itsepalvelumahdollisuuksia ja tuoda palvelut juuri siihen paikkaan ja hetkeen, jossa niitä kulloinkin tarvitaan? Miten autetaan löytämään käyttäjälle kulloisenkin tilanteen kannalta relevantit palvelut? Kokemukset esimerkiksi pankki- ja vakuutusalalta osoittavat, että uudenlaiset palvelumallit voivat samaan aikaan parantaa sekä käyttäjäkokemusta että auttaa saavuttamaan merkittäviä tuottavuushyötyjä (esimerkkinä verkkopankki tai vakuutusten automatisoitu korvauskäsittely). Ja vieläpä niin, että nämä tavoitteet eivät ole välttämättä lainkaan ristiriidassa keskenään. Veroehdotus on juuri vastaava loistava esimerkki kokonaan uudistetusta julkisen sektorin palvelumallista, josta hyötyvät sekä kansalainen että hallinto. Uudenlaisten palvelujen tuottamisen kannalta keskeisimpiä toimenpiteitä: Siirretään suunnittelun painopistettä palvelujen ja palvelumallien kehittämiseen ja innovointiin. Varmistetaan riittävä toimivalta ja resurssit julkishallinnon toimintatapojen ja järjestelmien yhteensopivuuden lisäämiseksi. Yhteensopivuus on ehdottoman tärkeää prosessien uudistamisen ja kehittämisen kannalta. Edistetään julkisen ja yksityisen sektorin välisiä kumppanuusmalleja. Monilla yksityisillä sektoreilla on jo toteutettu samantyyppisiä palvelumallien uudistuksia, joita julkinen sektori tarvitsee Miksi keksiä pyörä uudestaan? Huomio palvelujen käyttäjäystävällisyyden ja yksilöllisyyden kasvattamiseen Palvelukokemusta parantavien itsepalvelumahdollisuuksien lisääminen Tuodaan oikea palvelu asiakkaan kannalta oikeaan paikkaan ja hetkeen Autetaan asiakasta löytämään relevantit palvelut ja karsitaan päällekkäisyydet palveluvalikoimassa Uusien palvelujen toteuttamisessa pureudutaan niihin rakenteisiin ja prosesseihin, joilla palveluja tuotetaan. Pitääkö toimintaprosesseja järjestellä uudestaan, jotta uusien palvelujen tuottaminen on mahdollista? Millä tavalla eri siiloissa olevia prosesseja tulisi yhdistellä keskenään? Edellyttääkö tämä uudenlaista organisaatioiden välistä yhteistyötä? Mitä voidaan automatisoida ja miltä osin päätösten tekemiseen tarvitaan ihmisen asiantuntemusta? Tässä mahdollistajana toimii teknologia. Se ei ole itsetarkoitus, vaan tarjoaa alustan, jonka päälle toteutetaan tarvittavat toimintaprosessit uusien palvelujen tuottamiseksi. On päästävä pois liiasta teknologiakeskeisyydestä uusien palvelumallien kehittämisessä vaikka samalla on hyvä toki ymmärtää, mitä nykyaikainen teknologia mahdollistaa. Tavoitteet palvelujen kehittämiselle: Hallinnon sisäisen tuottavuuden kasvattaminen Palvelujen vaikuttavuuden kasvattaminen Hallinnollisen taakan keventäminen Älykkään muutoksen Suomi 5\n6 Toimenpiteet olemassa olevien toimintojen tehokkuuden kasvattamiselle: Pois toiminta- ja organisaatiosiiloista kohti yhteisiä jaettuja järjestelmiä sekä tukipalveluja kaikkialla, missä se on mahdollista. Kuitenkin huomioiden se, että on myös olemassa paljon organisaatiokohtaisia järjestelmiä ja palveluja, joiden keskittäminen ei välttämättä ole mielekästä. Tuotetaan erilaiset tukitoiminnot (IT, taloushallinto, henkilöstöhallinto, hankintatoimi jne.) nykyistä merkittävästi tehokkaammin keskitetyistä palvelukeskuksista. Hallinnon työkuorman tasaaminen siirtämällä palvelut soveltuvilta osin yksityisen sektorin hoidettavaksi (Business Process Outsourcing -tyyppiset mallit). Arvioitava mahdollisuudet hyödyntää globalisaatiota tuottavuushypyn toteuttamisessa. Autetaan asiakasta löytämään relevantit palvelut ja karsitaan päällekkäisyydet palveluvalikoimassa. Uusilla toimintamalleilla parempia palveluja halvemmalla Yksi tuottavuuden kehittämisen avainkysymyksistä on se, miten voimme vapauttaa resursseja olemassa olevien järjestelmien ylläpitämisestä uusien palvelujen ja ratkaisujen innovointiin sekä kehittämiseen. Jos voisimme saavuttaa 20 30% säästön olemassa olevan ylläpitämisessä, voitaisiinko vastaava määrä budjettia ja resursseja kohdistaa kokonaan uusien palvelumallien kehittämiseen? Yritysmaailmassa hyväksi havaittu keino kustannussäästöjen toteuttamiseksi on erilaisten tukitoimintojen keskittäminen, ja sitä kautta niiden tuottavuuden merkittävä kasvattaminen. Miksi esim. tietotekniikan, taloushallinnon, henkilöstöhallinnon tai hankintatoimen toteuttaminen pitäisi tapahtua rinnakkain useassa eri organisaatiossa, kun monet näiden toimintojen vaatimista prosesseista ovat joka tapauksessa identtisiä? Yhteiset ja yleiskäyttöiset toiminnot kannattaisi keskittää ja tuottaa paikallisesti vain ne toiminnot, jotka ovat oleellisesti erilaisia eri organisaatioissa. Esimerkiksi IBM on itse saavuttanut valtavia tuottavuushyötyjä tukitoimintojen keskittämisellä sinne, missä niiden tuottaminen on tehokkainta ja kannattavinta. Tältä osin voidaan myös lähteä hakemaan keinoja väistämättömän globalisaatiokehityksen hyödyntämiseen. Globalisaatio nähdään usein vain uhkana Suomelle, mutta se on oikein hyödynnettynä iso mahdollisuus tuottavuushypyn saavuttamiseksi. On paljon sellaisia palveluja, joiden tuottaminen voisi olla tehokkainta Suomen rajojen ulkopuolella. Toki samaan aikaan on ymmärrettävä, että on myös paljon sellaisia palveluja, jotka tulee tuottaa lähellä palvelun käyttäjää - Suomessa. Tavoitteet olemassa olevien toimintojen tehokkuuden kasvattamiselle: Vapauttaa merkittävissä määrin resursseja ja budjettia olemassa olevien järjestelmien ylläpitämisestä kokonaan uuden kehittämiseen. Tuottaa erilaiset yhteiset ja yleiskäyttöiset tukitoiminnot merkittävästi nykyistä tehokkaammin ja samalla parantaa ja yhdenmukaistaa palvelujen laatua käyttämällä toiminnassa alan parhaita käytäntöjä. 6 Älykkään muutoksen Suomi\n7 Toimenpiteet muutoksen aikaansaamiseksi: Luotava systemaattinen ohjelma tuottavuushypyn edellyttämän muutoksen läpivientiin ja hallintaan. Perustettava Muutosjohtamisen toimisto fasilitoimaan ja koordinoimaan muutoksen läpivientiä. Tällä toimistolla on oltava riittävät resurssit ja riittävän korkea organisaatioasema hengen asiantuntijatiimi, joka auttaa hallinnon organisaatioita muutosprosessien suunnittelussa ja toteuttamisessa. Tehtävänään antaa organisaatioiden johdolle ja muutosagenteille riittävät valmiudet muutoshankkeen läpiviemiseen, auttaa asettamaan tavoitteet ja mittarit muutoshankkeille, seurata niiden etenemistä ja auttaa pääsemään eteenpäin silloin, kun tie nousee pystyyn ja muutos pysähtyy. Tarkoituksena ei ole rakentaa organisaatioihin uutta muutosjohtamisen kerrosta, mutta kokemus osoittaa, että jokainen organisaatio tarvitsee ylimmän johdon sitoutumisen lisäksi riittävän määrän eri organisaatiotasoilla toimivia muutosagentteja. Muutosjohtamisen toimiston tulee olla lähellä hallinnon ylintä johtoa, jotta se voi toimia riittävän itsenäisesti ja raportoida ylimmälle johdolle silloin kun muutoshankkeiden läpiviennissä tulee haasteita. Julkisessa hallinnossa on täysin realistista odottaa, että esimerkiksi lakeihin ja asetuksiin joudutaan tekemään muutosta mahdollistavia muutoksia. Ei se hyvien suunnitelmien puute vaan muutoksen toteuttaminen Suomessa on viime vuosina tehty paljon selvityksiä, tutkimuksia ja suunnitelmia, jotka ovat pohjimmiltaan edellä esitettyjen johtopäätösten mukaisia. Kuitenkin julkisuudessa esitetään samaan aikaan paljon kritiikkiä siitä, että uudistushankkeet jäävät suunnitteluasteelle eikä konkreettisia tuloksia ole nähtävissä. Kysymys ei siis pohjimmiltaan ole suunnitelmien puuttumisesta, vaan kyvystä toteuttaa tehokkaasti tarvittavat muutokset. Suurten muutosten onnistunut läpivienti on aina iso haaste, mutta kaikissa muutoshankkeissa pätevät pohjimmiltaan samanlaiset lainalaisuudet. Autamme omassa projektitoiminnassamme jatkuvasti asiakkaitamme toteuttamaan hyvinkin suuria ja syvältä luotaavia muutoksia, ja olemme paneutuneet syvällisesti muutoshankkeiden läpiviennin problematiikkaan. Muutoshankkeen toteuttamisen kuusi parasta käytäntöä: Muutosprosessin on käynnistyttävä riittävän laajalla rintamalla ja teholla on aktivoitava työntekijät ja päättäjät muutoksen toteuttamiseen Start a movement. Selkeä ja huolella mietitty hallintomalli on ehdoton edellytys muutoksen onnistuneelle toteuttamiselle - lähtien organisaation ylimmistä päättäjistä. Edettävä kohti faktapohjaisia keskusteluja - huomioitava informaation riittävä jalostaminen ja hyödyntäminen keskustelujen ja päätöksenteonpohjana. Edettävä kohti faktapohjaisia keskusteluja - huomioitava informaation riittävä jalostaminen ja hyödyntäminen keskustelujen ja päätöksenteon pohjana. Toimintaprosessien radikaali yksinkertaistaminen - muutosta haittaavien ja hidastavien toimintamallien, työtapojen ja normien eliminoiminen. Investointien painopiste kohti uuden kehittämistä ja pois olemassa olevan ylläpitämisestä - riittävien resurssien ja budjettien vapauttaminen uusiin innovaatioihin. Luovan johtamisen korostaminen luvun haasteisiin vastaaminen vaatii 2000-luvun ajattelua ja johtajuutta. Onko Suomessa mahdollista luoda USA:n mallin mukainen Chief Performance Officer rooli, jonka tehtävänä on johtaa valtionhallinnon taloutta ja ITkehitystä kokonaisuudessaan? Älykkään muutoksen Suomi 7\n8 Suomesta palvelujen maailmanmestari Globaali tuotannon työnjako muuttuu vauhdilla. Yhä useammin tuotteet tehdään kaukoidässä ja myös palvelutuotantoa siirtyy halvan työvoiman maihin. Yhteistä tehtäville, jotka siirtyvät Kaukoitään on toisto ja monistettavuus, teollinen tuotanto on kyse sitten kännyköistä tai tietokoneohjelmista, joita valmistetaan tarkasti piirrustusten tai määritysten mukaan. Mitä sitten jatkossa tehdään Suomessa eli, mistä löydämme sen paljon puhutun seuraavan Nokian? Uudet nokiat löytyvät uudella tavalla ja tulevat uudessa muodossa innovaatioina, joissa yhdistyy asiakkaan tarpeiden syvällinen ymmärrys, teknologian luova soveltaminen ja liiketoimintamallin oivallus. Uusia työpaikkoja syntyy erityisesti palvelutaloudessa, joka kasvaa voimakkaasti. Osaammeko ottaa osamme kasvavasta palvelutaloudesta ja erityisesti tietointensiivisistä palveluista, joista odotetaan talouden uutta veturia? Palvelut kaikille toimialoille innovaatioinvestoinnit tulee suunnata uudelleen Kansantaloudet siirtyvät maataloudesta ja teollisuudesta palveluihin, myös Suomi. Kansantalouden tilinpidossa palvelulla tarkoitetaan suppeasti kaikkea muuta kuin aineellisten hyödykkeiden valmistamista. Kun palvelu määritellään uudelleen siten, että palvelulla tarkoitetaan arvon luomista yhdessä asiakkaan kanssa, avaa palvelunäkökulma kokonaan uusia mahdollisuuksia myös teollisuudessa ja maataloudessa. Tuotetarjoomaa voidaan laajentaa ja kehittää palvelujen avulla asiakkaiden todellisten tarpeiden tyydyttämiseksi. Markkinat synnyttävät myös kokonaan uusia ratkaisuja ja tuotteita tarpeisiin, joita ei aikaisemmin ollut, esimerkkinä sosiaalisen median ratkaisut Facebookeineen. Yritysten on vaikea kilpailla standardituotteilla. Aina löytyy joku toinen toimittaja, joka tekee vastaavan tuotteen halvemmalla. Niinpä yritykset siirtyvät palveluihin tuottaakseen lisäarvoa asiakailleen. Palvelukonsepti luo myös pysyvää kilpailuetua, sillä sitä on paljon vaikempi monistaa kuin tuotteita. Esimerkiksi Vaisala myy säätietoon liittyviä palveluja lentokentille, liikenneoperaattoreille ja puolustusvoimille. Yli puolet Koneen liikevaihdosta tulee palveluista, vaikka se valmistaakin edelleen hissejä ja liukuportaitakin. Suomalainen innovaatiojärjestelmä ja sen investoinnit tulee suunnata tukemaan palvelujen kehittämistä kaikilla toimialoilla. Ohjelmiin tulisi rakentaa sisään monitieteellisyyttä ja sekoittaa eri osaamista. Palvelu-Suomi tarvitsee T-taitoja Kun palvelut mielletään laajasti arvon tuottamiseksi yhdessä asiakkaan kanssa, on ilmeistä, että palvelujen kehittäminen edellyttää monipuolisia taitoja: toimialaosaamista, teknologian soveltamisen taitoja sekä ihmisen käyttäytymisen ymmärrystä psykologisena ja sosiaalisena olentona. Palvelusuunnittelu (palveludesign) on avainasemassa kun luodaan menestyviä, elämyksiä tuottavia palveluinnovaatioita. Innovaatiot tapahtuvat usein erilaisten osaamisten rajapinnoissa. Siksi on tärkeää, että työntekijät osaavat kommunikoida ja tehdä asioita ryhmässä. Tarvitsemme ns. T-taitoja. T-kirjaimen pystyviiva edustaa syvää osaamista jollain tai joillain alueilla, vaakaviiva monipuolista yleissivistystä ja kykyä kommunikoida erilaisten osaajien kanssa. Korkeakouluissa tulee rakentaa opetusmoduleita, joista opiskelijat voivat koota monitieteellisiä kokonaisuuksia T-taitojensa rakentamiseksi. JOO-sopimus on yliopistojen välinen järjestelmä, jonka avulla yliopisto-opiskelijat voivat suorittaa sivuaineopintoja ja opintokokonaisuuksia toisissa yliopistoissa, jos sellaista ei ole omassa korkeakoulussa tarjolla. Käytännössä usein opiskelupaikkoja ei kuitenkaan riitä naapurikorkeakoulun opiskelijoille, koska pääaineopiskelijat on asetettu ensimmäiselle sijalle rajallisia paikkoja jaettaessa. Korkeakoulujen yhteistyöllä tulee varmistaa, että kurssipaikkoja vieraileville opiskelijoille löytyy myös käytännössä. Yhtenä keinona laajentaa kurssitarjontaa on verkon kautta toteutettavat luennot ja opetuskokonaisuudet, joihin opiskelija voi osallistua mistä tahansa, ja paikkojen lukumäärää ei tarvitse rajoittaa. Korkeakouluja tulee kannustaa myös kansainväliseen opetusyhteistyöhön. Verkkoavusteinen opetus madaltaa opetusyhteistyön kynnystä. Palvelusysteemien viennillä työpaikkoja Kansallinen brändityöryhmä hahmotti suomalaisia kyvykkyyksiä. Suomen kilpailukyvyn kivijalkoja ovat: Maailman paras koulu Maailman paras innovaatiojärjestelmä Korkealuokkainen infrastruktuuri Litteä ja tasa-arvoinen yhteiskunta Kyky kehittää systeemisiä innovaatiota Suomalaiset ovat kehittäneet vuosien saatossa erinomaisia palvelusysteemejä, kuten koulu, kirjasto, neuvola ja päiväkotijärjestelmä. Suomalaisella systeemisellä kyvykkyydellä voidaan luoda myös työpaikkoja paketoimalla osaaminen ja palvelut tuotteiksi ja viemällä niitä maailmalle. Tuotteistamista varten tarvitsemme investointeja, joilla prosessi saadaan vauhtiin, vrt. Future Learning Finland, joka edistää suomalaisen opetus- ja oppimisosaamisen vientiä. 8 Älykkään muutoksen Suomi\n9 Toimenpiteet Palvelu-Suomen rakentamiseksi: Investoinnit tulee suunnata tukemaan palvelujen kehittämistä kaikilla toimialoilla. Innovaatio-ohjelmiin tulee rakentaa sisään monitieteellisyyttä ja sekoittaa erilaista osaamista. Kansainvälistä vuorovaikutusta tulee lisätä, jotta saadaan käyttöön jo toteutettuja innnovaatioita ja löydetään kanavat innovaatioiden vientiin. Toimenpiteet korkeakoulujen palvelututkimuksen ja opetuksen kehittämiseksi: Monitieteellisyyttä korostavaa palvelututkimusta tulee lisätä korkeakouluissa ja korkeakoulujen yhteistyönä. Tosielämän ongelmat eivä kunnioita oppiainesiiloja. Korkeakouluissa tulee rakentaa opetusmoduleita, joista opiskelijat voivat koota monitieteellisiä kokonaisuuksia. Yliopistojen välisen kurssitarjonnan lisääminen käyttäen sähköisiä kursseja ja opetussisältöjä lisää myös kansainvälistä opetusyhteistyötä. Toimenpiteet suomalaisten systeemi-innovaatioiden viemiseksi: Tuotteistus: osaamisen ja palvelujen paketointi virkamiesten ja yritysten yhteistyönä. Paketin osat: osaaminen, prosessit ja niitä tukeva avoimiin rajapintoihin tukeutuva tietojärjestelmä. Markkinointi- ja liiketoimintasuunnitelman laatiminen sisältäen ansaintalogiikan ja kuvauksen siitä, miten hyödyt ja riskit jaetaan. Älykkään muutoksen Suomi 9\n10 Tietotekniikka kansalaistaidoksi ja luontevaksi osaksi opetusta ja oppimista Suomen koululaitos menestyy edelleen erinomaisesti PISA-mittauksessa. Emme ole enää maailman mestari, mutta kuitenkin Euroopan mestari. Vaikka menestymme PISA tutkimuksessa, tietotekniikan hyödyntämisessä opetuksessa, oppimisessa ja opetuksen järjestämisessä kouluissa emme pääse loistamaan. Vaikka se ei olekaan itsetarkoitus, toimivat tekniset ratkaisut kouluissa tällä hetkellä luvattoman huonosti. Tekniikka ei palvele koulun arjessa. Koulujen välillä on suuria eroja, eikä oppilaiden tasa-arvo toteudu. Tieto- ja viestintätekniikka koulun arjessa -strategian loppuraportissa suositellaan voimakasta panosta tietotekniikan hyödyntämiseen opetuksessa, oppimisessa ja koulun hallinnossa (http://www.arjentietoyhteiskunta.fi/). Investointien ja kehittämisprojektien avulla on mahdollista viedä suomalainen koulumaailma kokonaan toiselle tasolle tietotekniikkaa hyödyntämällä - jos panostukset tehdään viisaasti. tarvitsijoiden käyttöön avoimen datan periaatteiden mukaisesti maksuttomana. Opetustoimi tarvitsee oppimisen, opetuksen ja koulun toimintaa tukevan tietojenkäsittelyn kokonaisrakenteen (vrt. valmisteilla oleva Tietohallintolaki). Opetustoimen kokonaisrakenne tulee laatia yhdessä alan suomalaisten osaajien kanssa opetusministeriön johdolla. Avoimiin rajapintoihin perustuvan kokonaisrakenteen avulla on mahdollista kehittää palveleva ja yhteensopiva tietojärjestelmäkokonaisuus kustannustehokkaasti kilpailua hyödyntäen. Avoimet, toimialan standardeja noudattavat tietojärjestelmät, avaavat markkinan ja lisäävät tarjontaa sekä kilpailua. Tämän tuloksena syntyy lisää työpaikkoja ja taloudellista toimeliaisuutta. Avoin ja skaalautuva opetustoimen järjestelmä voi olla myös seuraava suomalainen vientimenestys osana suomalaisen koulun vientiä maailmalle. Yksi huolestuttava piirre tuoreessa PISA -tutkimuksessa on koulujen lisääntynyt eriarvoisuus. Heikoimmat tulokset saadaan pienissä kunnissa. Kunnat kärsivät verotulojen pienenemisestä eikä raha tahdo riittää tietotekniikkaan. Investoinnit tuleekin tehdä viisaasti investoimalla älykkäisiin ratkaisuihin, jotka ovat kustannustehokkaita ja toimintavarmoja. Oppijan IT-infrastruktuuriksi riittää selain ja internet yhteys. Selaimen avulla oppija pääsee omaan sähköiseen työpöytäänsä mistä tahansa ja milloin tahansa. Työasemaksi kelpaa edullinen verkkotyöasema, kännykkä tai vaikka jo käytöstä poistettu työasema, kunhan siinä toimii selain, ja sillä pääsee internetiin. Edullisimmillaan oppijan työasema toteutetaan avoimen lähdekoodin ohjelmistoilla, jolloin lisenssimaksut jäävät kokonaan pois. Palvelut tuotetaan tehokkaasti keskitetysti pilvipalveluna verkossa. Palvelun avulla voidaan palvella koko kunnan opetustoimea, tai useampaa kuntaa tai vaikka koko valtakuntaa, jolloin säästytään monen kertaisilta investoinneilta. Rahaa säästyy itse opetukseen ja oppimiseen. Säästöt syntyvät edullisimmista laitteista ja laitteiden pitemmästä käyttöiästä, poistuneista lisenssimaksuista sekä erityisesti pienentyneestä tuen tarpeesta. Kuntien opetustoimien tulee ottaa ja saada ottaa vastuu tietotekniikkansa hyödyntämisestä. Opetustoimen tietohallinto tulee järjestää tilaaja-tuottajamallin avulla, jolloin palvelu ja sen hinta saadaan läpinäkyväksi, ja kuntapäättäjät voivat tehdä faktaan perustuvia päätöksiä toiminnan kehittämiseksi ja palvelujen hankkimiseksi tarkoituksenmukaisella tavalla. Kustannustilastointi tulee järjestää siten, että kuntien opetustoimet voivat vertailla kustannuksia ja palveluja keskenään ja löytää parhaita käytäntöjä. Samalla opetustoimet voivat arvioida ja verrata saamaansa palvelua ja sen hintaa myös kunnan muihin hallinnonaloihin. Tilastotieto tulee tuottaa kaikkien 10 Älykkään muutoksen Suomi\n11 Toimenpiteitä suomalaisen koulun päivittämiseksi mestariksi myös tieto- ja viestintätekniikassa Otetaan käyttöön älykkäitä ratkaisuja, joihin kunnilla on paremmin varaa ja joilla taataan tasa-arvo oppilaille. Oppijan IT -infrastruktuuriksi riittää selain ja internet yhteys sähköiseen työpöytään. Kuntien opetustoimen tietohallinto tulee järjestää tilaaja-tuottajamallin avulla, jolloin palvelu ja sen hinta saadaan läpinäkyväksi ja kuntapäättäjät voivat tehdä faktaan perustuvia päätöksiä. Opetusministeriön johdolla laaditaan opetustoimen kokonaisrakenne yhdessä alan suomalaisten osaajien kanssa. Avoimiin rajapintoihin perustuvan kokonaisrakenteen avulla on mahdollista kehittää palveleva ja yhteensopiva tietojärjestelmäkokonaisuus kustannustehokkaasti avaamalla toimiala kilpailulle. Opetushallitus uudistaa keräämänsä kuntien opetustoimen tietohallinnon kustannus- ja palvelutilastot ja julkaisee ne avoimesti toiminnan kehittämisen pohjaksi ja mittariksi Älykkään muutoksen Suomi 11\n12 Avoin maailma hyvinvoinnin sampo Standardit luovat markkinan avoimet standardit avoimen markkinan Internet on mullistanut maailmaa, jossa elämme luomalla uusia palveluja ja kokonaan uutta liiketoimintaa, uusia toimintamalleja ja tapoja palvella kansalaisia. Internetin sosiaalinen media on luonut kokonaan uuden tavan olla yhteydessä toisiimme. Internet ja sen kaikki palvelut eivät olisi levinneet koko maailmaa muuttavaksi ilmiöksi ilman yhteisiä yksinkertaisia, avoimia standardeja tiedonsiirtoon ja palvelujen kuvaamiseen ja käyttöön. Avointen standardien ja avointen rajapintojen lähestymistapaa voidaan hyödyntää toiminnan kehittämisen ja julkisen sektorin palvelujen innovoinnin kiihdyttämiseksi. Suljetut tietojärjestelmät ovat kalliita ja palvelevat huonosti ja estävät toiminnan kehittämisen. Aukaisemalla järjestelmäsiilot ja käyttämällä avoimia standardeja ja rajapintoja, päästään eroon kalliista ja hitaista monopoleista. Rajapintojen avaaminen avaa markkinan useille toimittajille ja lisää siten taloudellista toimeliaisuutta, innovaatioita ja parantaa palvelua. Hallinnon aloille ollaan laatimassa kuvauksia tietojärjestelmien kokonaisrakenteista ohjaamaan toiminnan ja tietojärjestelmien kehittämistä ja yhteensopivuutta. Tämä on erittäin tärkeä ja kannatettava tavoite, koska standardit luovat markkinan ja avoimet standardit avoimen markkinan. Kokonaisrakenteiden kuvaamisen onnistumisen kannalta on kriittistä, että työhön saadaan mukaan myös toimittajat, jotta pyörää ei keksitä uudestaan. voivat innovoida uusia palveluita avoimen datan päälle. Maailmalla monet maat ovat ottaneet hallinnon datalähteiden avaamisen osaksi hallintojen toimintapolitiikkaa. Yhdysvallat ja Iso-Britannia ovat tässä parhaina esimerkkeinä muille data.gov ja data.gov.uk datavarantojen ja ohjelmiensa kanssa. Suomessa avoin julkinen data on lähtenyt liikkeelle hieman muita maita hitaammin. Tällä hetkellä Suomen kärkihankkeet tällä alueella ovat Helsinki Region Infoshare ja data.suomi.fi. Suomessa on myös kirjoitettu avoimesta julkisesta datasta erinomainen ja kattava opas julkiselle sektorille LVM:n toimesta Julkinen data Johdatus tietovarantojen avamaamiseen. Kirja on ladattavissa osoitteesta Oppaaseen on koottu joukko ehdotuksia suomalaisten tietovarantojen avaamiseen ja IBM tukee näitä ehdotuksia, jotka on esitetty seuraavassa listassa tiivistetysti: Avoimen datan perusinfrastruktuurin synnyttäminen Lainsäädännön muutos ja kansallinen ohjaus Hallinnon sisäiset käytännöt tukemaan avointa dataa Julkishallinnon avoimen datan hyötyjen jalkauttaminen Suomen kansainvälisen edelläkävijyyden ja tahtotilan mahdollistaminen Avoin data innovoinnin ja työllisyyden kiihdyttäjänä Suomi on Linuxin synnyinmaa. Linux ja muut avoimen lähdekoodin ohjelmistot on lisensoitu siten, että ohjelmisto on vapaasti kenen tahansa käytettävissä ja edelleen kehitettävissä kunhan kehittäjä tuo kehitystyönsä tulokset takaisin myös muiden käyttöön. Avoimen lähdekoodin ohjelmistot ovat osoittautunut voimalliseksi innovaation lähteeksi tuoden erilaisia ihmisiä ja tahoja kehittämistyöhön. Vaikka avoimen lähdekoodin ohjelmistoissa ei olekaan lisenssimaksuja, ne ovat kuitenkin luoneet ja edistäneet myös liiketoimintaa. Yksi liiketoimintamalli on se, että palvelutoimittajat tarjoavat asiakkaille palveluja käyttäen työkaluina avoimen lähdekoodin ohjelmistoja. Asiakkaat eivät maksa lisenssien omistamisesta vaan vain lisäarvoa tuovasta palvelusta. Samalla tavalla avoin data tuo markkinoille uusia tuotteita ja liiketoimintamalleja. Avoin, julkinen data (data ~ tieto) on maailmanlaajuinen ja kiihtyvä trendi, jossa kaupungit, kunnat ja valtiot avaavat datalähteitä kansalaisten ja yritysten käyttöön. Kantava ajatus avoimessa julkisessa datassa on datan ilmaisuus, koska sen alkuperäinen kehittäminen on tapahtunut veronmaksajien rahoilla. Nyt tämä data annetaan heille takaisin ja kansalaiset, yritykset ja muut tahot 12 Älykkään muutoksen Suomi\n13 Toimenpiteet julkisen sektorin palvelujen ja tietojärjestelmien yhteensopivuuden lisäämiseksi ja kehittämisen vauhdittamiseksi: Hallinnonalojen kokonaisrakenteiden määrittelyyn ja kuvaamiseen on osoitettava riittävät varat Hallinnonalojen kokonaisrakenteiden tulee perustua avoimiin standardeihin ja toimialan parhaisiin käytäntöihin siitä miten hyödyt ja riskit jaetaan. Konkreettisia toimenpiteitä avoimen datan tukemiseksi: Tiedotusta ja koulutusta viranomaisille avoimen datan mahdollisuuksista, esimerkiksi levittämällä avoimen datan opasta. Ohjeistus viranomaisille avata tietolähteet ellei ole pakottavaa syytä pitää niitä suljettuina. Edellytetään, että avoimen tiedon esitystapa noudattaa avoimia standardeja, eikä tiedon hyödyntäminen edellytä toimittajasidonnaisen teknologian hankkimista. Poliittinen, hallinnollinen ja taloudellinen tuki avoimen datan kärkihankkeille, kuten World Design Capital -ohjelmaan kuuluva Helsinki Region Infoshare -hanke sekä data.suomi.fi. Älykkään muutoksen Suomi 13\n14 Oy International Business Machines Ab PL Helsinki Finland +358 (0) Vaihde +358 (0) Telefax IBM:n kotisivu on Web-osoitteessa ibm.com IBM, IBM-logo, ibm.com, ovat International Business Machines Corporationin rekisteröityjä tavaramerkkejä USA:ssa ja/tai muissa maissa. Muut yritysten, tuotteiden tai palveluiden nimet voivat olla vastaavien yritysten tavaramerkkejä. Tässä julkaisussa saatetaan viitata sellaisiin IBM:n tuotteisiin, ohjelmiin tai palveluihin, joita ei ole saatavana Suomessa. Tällaisia viittauksia ei pidä tulkita niin, että IBM aikoo Suomessa markkinoida näitä tuotteita. Viittaukset IBM:n tuotteisiin, ohjelmiin tai palveluihin eivät tarkoita, että ainoastaan niitä voidaan käyttää. Niiden asemasta on mahdollista käyttää mitä tahansa toiminnaltaan vastaavaa tuotetta, ohjelmaa tai palvelua, joka ei loukkaa IBM:n tekijänoikeutta tai muita lailla suojattuja oikeuksia. IBM:n laitteet kootaan uusista osista tai uusista ja kierrätetyistä osista. Niillä on kuitenkin aina IBM:n takuu. Tämä julkaisu on tarkoitettu vain yleiskuvaukseksi. Valokuvat saattavat esittää suunnitteluvaiheessa olevia malleja. Copyright IBM Corporation Kaikki oikeudet pidätetään.\n16 Älykkään muutoksen Suomi


Sonjan lukuhetket: helmikuuta 2012\n1994 suom. 1994\nKylläpäs nyt kävi kerta kaikkisen huonosti. Melko lailla inhosin Fagerholmin rakastettua kirjaa, vaikka suunnitelmissa oli uuden kirjarakkauden löytäminen! Pettymykseni kuvailuun ei sanat riitä, suorastaan kauhistuin, kun huomasin miten pitkästyttävä ja tylsä tarina kaiken kaikkiaan oli. Luin sitä yli viikon, vaikka minulla oli talviloma ja lukuaikaa rutkasti.\nIhanat naiset rannalla -kirjassa tutustutaan erään kesäparatiisin asukkaisiin 1960-luvulla. Valkoista huvilaa asuttavat vedenneitomaisen kaunis Bella ja hänen miehensä Kajus sekä pikku-Thomas. Naapurissa olevaan huvilaan muuttaa rikas ja kaikkia kovasti kiehtova Enkelin perhe, johon kuuluu ihastuttavan räväkkä äiti-Rosa, perheen isä Gabbe sekä tyttäret Nina ja Renee. Ja pyöriihän siinä pihapiirissä muitakin perheitä, jotka ovat enemmän tai vähemmän tärkeitä päähenkilöiden elämän kannalta. Tarinan keskiössä paistattelevat tosiaan perheen äidit Bella ja Rosa, jotka ystävystyvät muutaman kesän aikana ja haaveilevat yhdessä toisenlaisesta - vähemmän keskinkertaisesta - elämästä jossain muualla. Toisaalta perheen lapsetkin vilahtelevat kertomuksessa: he seikkailevat pitkin maita ja mantuja, viettävät lupsakoita kesäpäiviä milloin mitäkin puuhaillen. Välillä leikki loppuu kesken, kun lapset yrittävät ymmärtää aikuisten monimutkaisia mietteitä elämästä ja muusta.\nMissäköhän kaikki meni vikaan? Minä sain tarinan punaisesta langasta kiinni ihan loppumetreillä. Aluksi ajattelin jo peruvani negatiivisimmat mietteeni kirjasta ja kommentoida kirjaa neutraaleilla sanoilla kuten "ihan kiva" ja "perus kolmentähden kirja", mutta ei saa huijata itseään. Ennen tarinan loppupuolta luin eteenpäin silkasta tahdonvoimasta ja yritin vakuutella itselleni, että kyllä 300-sivuinen kirja joskus loppuu. Eniten tökki se, että en oikein saanut yhteyttä henkilöhahmoihin. Sivu toisensa jälkeen tuntui siltä, että (minun mielestäni) olennaisia asioita jätettiin kertomatta ja sitten taas niistä kovin epäkiinnostavista asioista jauhettiin tarpeettomankin paljon. Olisin esimerkiksi halunnut joskus kuulla mitä Bella ja Rosa keskenään keskustelivat, mutta nämä naisten elämän kannalta tärkeät keskustelut kuitattiin lauseilla tyyliin "Ja he puhuivat monta tuntia kaikesta." Mutta totta kai lasten purjehtimisesta ja metsäleikeistä kerrotaan juurta jaksaen. Perheiden kesänvietosta kertova tarina oli lopulta niin yksitoikkoinen, että en saanut siitä tarpeeksi irti.\nSinänsä kuitenkin mielenkiintoinen teos, että monia asioita voi tulkita rivien välistä: esimerkiksi aikuisten tunnetiloista sai kiinni jonkun verran, vaikka niistä ei kerrottukaan. Silti taisin kirjaa lukiessani olla sellaisessa mielentilassa, että olisin kaivannut kertojan roolissa olevalta henkilöltä monessa mielessä enemmän. Ja toisaalta mielenkiintoinen teos, että yksinkertaisesta kirjoitustyylistä huolimatta kirja tuntui niin raskaalta ja laahaavalta:D Vaikka melkoista hiljaiseloahan tuollaisen kesäloma-asumisen on täytynyt ollakin 1960-luvulla, joten ehkä kirjan kirjoitustyyli ja ajankuva kuitenkin kohtaavat oivaltavasti?\nLöysinkö kotimaisen kirjallisuuden aarteen? En tällä kertaa. Tosin voi hyvinkin olla, että tämä teos avautuisi toisella tapaa uudella lukukerralla, joten ehkä vuosien päästä on annettava kirjalle toinen tilaisuus. Jatkan kuitenkin Monika Fagerholmista tykkäämistä, sillä hänen kirjansa Amerikkalainen tyttö on yksi kaikkien aikojen parhaista lukukokemuksistani ja Diivakin oli mieleeni. Pieni aarre tarinaan sisältyy kuitenkin kertojan tyylin muodossa: hän pomppaa välillä asiaa x käsitellessään tulevaisuuteen (joskus viiden minuuutin päähän, joskus vuosien päähän) ja tekee pienen paljastuksen tyyliin "mutta tällä pienellä riidalla ei kohta ole enää mitään merkitystä, sillä puolen tunnin päästä sauna melkein palaa ja kaikki osallistuvat sammutustöihin sopuisana rintamana." Nuo tarinaan upotetut pätkät saavat todellakin mielenkiinnon syttymään! (En taaskaan jaksanut selailla kirjaa etsien noita pieniä helmiä, joten esimerkkilauseeni on itse kyhätty:))\nIhanat naiset rannalla voitti Runebergin palkinnon vuonna 1995.\nLuettu osana Underbara finlandssvenskar vid papper -haastetta ja Kotimaisen kirjallisuuden aarrejahti -haastetta.\nLähettänyt sonja/lukuhetket klo 22.58 8 kommenttia:\nTunnisteet: kaunokirjallisuus, kesä, kotimainen kirjallisuus, Monika Fagerholm, Otava, Runebergin palkinto, tarinoita perheistä\nNew Yorkissa asuva Beatrice saa puhelun Lontoosta äidiltään, joka tietää kertoa, että Beatricen pikkusisko Tess on ollut kateissa jo muutaman päivän. Siskonsa kanssa läheisissä väleissä oleva Beatrice lentää heti Lontooseen selvittelemään outoa katoamistemppua: onko Tess tapansa mukaan käyttäytynyt epäkypsästi ja lähtenyt jonnekin pariksi päiväksi vai onko jotain pahaa oikeasti tapahtunut? Luptonin esikoisromaani yhdistelee elementtejä vetävästä lukuromaanista ja perinteisestä jännityskirjallisuudesta ja lopputuloksena on mukaansa tempaava ja osin koskettavakin tarina toisilleen rakkaista siskoksista.\nSaan jonkin verran ennakkokappaleita töiden kautta, mutta kirjamakuni ei aina osu yksiin niiden kanssa. Tällä kertaa saatu teos kiinnosti niin paljon, että tein sille heti tilaa talviloma-suunnitelmissani. Olin jo aikaisemmin kiinnittänyt huomiota blogeissa oleviin kirjaarvosteluihin, joissa on vilahtanut alkuperäisen kirjan kaunis kansi ja varsin hyvät arviot tarinasta. Kun vielä Sinisen linnan kirjaston Maria suositteli kirjaa minulle blogini synttäripostauksen yhteysessä, oli lukupäätös sinetöity.\nLuptonin esikoinen on tosiaan kelpo kirja, kannatti ehdottomasti tarttua siihen. Viihdyin tarinan parissa niin hyvin, että pyhitin sille talvilomani ensimmäisen päivän melko lailla kokonaan. Kieli oli mukavan helppolukuista ja vaivattomasti soljuvaa, ja tarina eteni hyvää vauhtia. Ennakkokappaleessa taisi vain olla vielä kasa kielioppivirheitä, koska muutamat lauseista kuulostivat jopa minun korvissani omituisilta. Kirjan jännityspuolikin toimi hyvin, tapahtumat olivat mielestäni sen verran uskottavia, että Beatricen salapoliisileikki ei vaikuttanut typerältä, vaan melko pakolliselta niissä olosuhteissa, joissa hän kirjassa on.\nMuutama asia jäi kuitenkin vaivaamaan minua, vaikka nämä seikat eivät lukukokemusta periaatteessa pilanneetkaan. Beatricen elämä muuttuu mielestäni melko radikaalisti, kun viikkoja alkaa kulumaan Tessin tapausta selvitellessä. Yhtäkkiä aikaisemmin designvaatteissa viihtynyt uraputkinainen rakastuukin nuhjuisiin kirpparivaatteisiin ja työskentelee tarjoilijana keskivertokuppilassa. Juu, suru varmasti muuttaa elämäämme ja saa meidät ymmärtämään mikä elämässä on tärkeää ja mikä ei. Silti muutos oli noin lyhyessä ajassa mielestäni niin iso, että ärsyynnyin. Tai ehkä se ei edes ollut juuri tuo muutos elämäntavoissa vaan se, että yhtäkkiä Beatricen elämä New Yorkissa on ollut aivan täysin tyhjänpäiväistä ja kuolleen Tessin elämä on sitten ollut sitä sataprosenttisen oikein vietettyä täyttä elämää.\nKirja ei ehkä kipua lukuvuoteni parhaimmistoon, mutta oli ehdottomasti lukemisen arvoinen ja se teki juuri sen mitä toivoinkin: viihdytti, sai jännittämään siskosten puolesta, kosketti hieman ja yllätti vielä lopussa. Täydellinen lomakirja ja sopiva tarina tuhdin Blondin jälkeen. Suosittelen jännityksen ystäville, jotka haluavat tarinaan hieman kaunokirjallisia elementtejä:)\nOsallistun kirjalla Kirjalliseen maailmanvalloitukseen ja Ikkunat auki Eurooppaan -haasteeseen ja valloitan Englannin.\nP.S. Joku sairaanhoitaja tai lääkäri voisi lukea tämän kirjan ja kertoa minulle, että voiko sairaalassa oikeasti tapahtua jatkuvalla syötöllä tuollaisia kansioiden ja muiden tärkeiden papereiden häviämisiä ja voiko kaikki olla yhtäaikaa täydellisen epätietoisia työkavereiden työhön liittyvistä velvollisuuksista, ettei kukaan tiedä mitä kenenkin toimenkuvaan kuuluu...\nLähettänyt sonja/lukuhetket klo 14.10 10 kommenttia:\nTunnisteet: Gummerus, Iso-Britannia, jännityskirjallisuus, Lontoo, Rosamund Lupton, ulkomainen kirjallisuus\n2000 suom. 2001\nTämän tiiliskiven selättäminen vaatikin sitten jo muutaman viikon. Hienon kirjan lukeminen on toki sanoinkuvailemattoman palkitsevaa, mutta ehtiihän siinä myös samalla hieman väsähtää. Kirjan nimi viittaa Norma Jeane Bakeriin, jonka suuri yleisö tuntee nimellä Marilyn Monroe. Kertomuksessa sekoittuu fakta ja fiktio, ja kirjailija muistuttaakin heti alkuun, ettei faktatietoa kannata etsiä ensisijaisesti tästä kirjasta. Tarina alkaa Norma Jeanen lapsuudesta, kun eli yhdessä skitsofreniaa sairastavan äitinsä kanssa ja päättyy, kun kuolema kolkuttelee tähden ovella. Näihin 36 vuoteen mahtuukin koko elämän kirjo: on suurta onnea, rakkautta, työniloa ja uskomatonta menestystä, mutta myös surua, ahdistusta ja ylitsepääsemättömiä itsetunto-ongelmia.\n*Parasta lukukokemuksessa oli se, että lähes 1000 sivun jälkeenkin Marilyn Monroe on ihan yhtä suuri mysteeri kuin aikaisemminkin. Tämä kaltoinkohdeltu supertähti on yksinkertaisesti sellainen, ettei hänestä haluakaan tietää koko totuutta.\n*Pirullista lukukokemuksessa oli se, tarinan edetessä ei tiedä, mikä on tositapahtumiin perustuvaa tietoa, ja mikä kirjailijan keksintöä. Tämä on ensikosketukseni Marilyniin, joten faktatietoa on tosiaan lähdettävä pian metsästämään jostain toisesta kirjasta, jotta kaikki mieltä kaihertamaan jääneet kysymykset saavat vastauksen.\n*Surullista tarinassa oli se, että tämä maailmankuulu näyttelijätär on tuntunut olevan kovin yksinäinen koko elämänsä ajan. Tuntui pahalta lukea, miten lääkkeet ja alkoholi on pikkuhiljaa luikerrellut isoksi osaksi hänen elämäänsä, vaikka hän on alunperin ollut elämäniloinen ja raittiiseen elämään uskova tyttö.\n*Mielenkiintoista kirjassa oli se, että se tarjosi paljon tietoa, jota ei ehkä yleensä mainosteta Marilyn-artikkeleissa. Jos kirjaa on uskominen, Marilyn on esimerkiksi saanut elokuvistaan vain 100 000 dollarin palkkioita Elizabeth Taylorin tahkotessa miljoonia omista rooleistaan. Hollywood on viilannut naiivia näyttelijätärtä linssiin todella pahasti.\n*Inhottavaa tarinassa oli se, miten huonosti miehet kohtelivat Marilynia. Kennedy on kirjan mukaan ollut yksi pahimmista sioista. Ei ihme, että näyttelijättärellä on ollut itsetunto-ongelmia ja hän on kokenut olevansa halpa huora, joka ei kelpaa kenellekään omana itsenään. Usein sitä pysähtyi vain toivomaan, että hänellä olisi ollut ympärillään enemmän hyväntahtoisia ihmisiä.\n*Ihastuttavaa oli huomata, miten lahjakas näyttelijä Marilyn on ilmisesti ollut. Ja valovoimainen, herttainen, vaatimaton ja ystävällinen. En ole juuri hänen elokuviaan nähnyt, joten siinä riittääkin puuhaa vähäksi aikaa. Oli mielenkiintoista päästä piipahtamaan muutaman elokuvan kuvauksissa tarinan edetessä, uskoisin niiden olevan ainakin osaksi tositapahtumiin perustuvia.\nKirjan loputtua mietityttämään jäi, oliko Marilyn oikeasti niin sekaisin loppuelämänsä aikana kuin mitä kirjasta käy ilmi. Ja jos oli, oliko hän mahdollisesti itsekin sairastumassa skitsofreniaan tms. vai myllersivätkö lääkkeet ja alkoholi hänen päässään. Pakostikin jäin pohtimaan, kuinka onnellinen Marilyn loppupeleissä oikeastaan on ollut. Ja oliko totta, että hän toivoi läheisten ihmisten kutsuvan häntä nimellä Norma Jeane. Jos lähipiiri tosiaan kutsui häntä ristimänimellä, niin kutsuukohan esim. Gwyneth Paltrow Madonnaa tämän oikealla nimellä vai kutsuuko hän tätä Madonnaksi? Niin, kuten näette, kirja herätti isoja ja pieniä kysymyksiä.\nHieno kirja, jota voin todella lämpimästi suositella jokaiselle, joka suinkin on kiinnostunut Marilynin elämänkaaresta. Itse aion mitä pikimmiten suunnata kirjastoon hakemaan muutaman kuvapainotteisen Monroe-teoksen.\nOsallistun kirjalla So American -haasteeseen ja valloitan sillä Kalifornian.\nLähettänyt sonja/lukuhetket klo 20.39 8 kommenttia:\nTunnisteet: Joyce Carol Oates, kaunokirjallisuus, Marilyn Monroe, Otava, suosikkejani, ulkomainen kirjallisuus, Yhdysvallat\nLähettänyt sonja/lukuhetket klo 19.20 8 kommenttia:\nUusia aarteita. Iso pino.\nTyttöä on lykästänyt arvonnassa jos toisessakin! Pikku hiljaa on alkanut vakavasti näyttämään siltä, että kirjahyllyn kasvamiselta ei voi välttyä:)\nKaikki alkoi eräänä hienona päivänä, kun pokkaripassini tuli täyteen. Sain siis ihan luvan kanssa raahata yhden kirjan mukanani kotiin. Valitsin Härkösen Kauhun tasapainon, koska minulle jäi hyvä maku hänen Onnen tunti -kirjastaan ja naisen kolumnit ovat aina olleet mielenkiintoisia.\nOsallistuin viime syksynä ammattitietokilpailuun, jonka palkintokirja tuli vihdoin ja viimein pari viikkoa sitten. Wsoy muisti minua Jim Thompsonin Kylmä kuolema -teoksella. En olisi miehen teoksia ehkä hyllystä itse valinnut mukaani, mutta toisaalta jännitysgenre kiinnostaa aina ja Thompson on itse asiassa Yhdysvalloista Suomeen muuttanut jäppinen, joten ihan mielenkiintoista lukea suomalainen kirja ulkomaalaisvivahteilla.\nSeuraavaksi lykästi uppoa hetkeen -blogin arvonnassa, josta sain itselleni Suomalaisen kirjakaupan lahjakortin ja mennä paukautin hankkimaan sillä Franzenin paljon kehutun Vapaus -teoksen. Mitä luksusta arkeen lunastaa melko kallis uutuuskirja ilman omantunnontuskia!\nSitten sain tiedon, että Kirjavasta kammarista halutaan muistaa ahkerasti brittiläistä kirjallisuutta lukenutta lukutoukkaa. Posti toi äskettäin muhkean yllätyspaketin, joka sisälsi kutkuttavia lukemattomia brittiläisiä kirjoja. Nyt onkin valinnanvaikeus edessä: valloitanko Iso-Britannian kirjallisesti McCall Smithin Naisten etsivätoimisto nro 1 -kirjalla, Joanne Harrisin Five Quarters of the Orangella vai Mossen Kryptalla! Valintaa pohtiessani voin lueskella Nasun lausahduksia rakkaudesta ja mutustella Lontoon rakeita. Kiiiiiitos Karoliina!!!\nJa ihan niin kuin tämä ei olisi jo riittänyt, voittaa päräytin vielä Luetut, lukemattomat -blogin kirja-arvonnassa! Pian minulle jo lähetettiinkin Minette Waltersin Mielen häiriöitä, jonka lukemista odotankin jo innolla!\nTerveisiä vaan aika leveästi hymyilevältä kirjabloggaajalta!:)\nLähettänyt sonja/lukuhetket klo 21.20 10 kommenttia:\nTunnen olevani vieraalla maaperällä mitä tulee sarjakuvagenreen. Ennakkokäsitykseni mukaan "kaikki" sarjakuvat ovat helpohkoja välipaloja, usein huumoripainotteisia ja toimivia muutama ruutu kerrallaan tyyliin Iltalehden sarjakuvaosio. Toki oikeasti tiedän, että mukaan mahtuu Kiroilevan siilin ja Jeren lisäksi supersankaritarinoita ja yhteiskunnallisiin asioihin vahvasti kantaaottavia kokonaisuuksia. Nyt tuntui siltä, että oli aika tutustua siihen ns. vakavasti otettavaan sarjakuvakirjallisuuden osaan.\nNäkymättömät kädet - albumissa tutustutaan marokkolaisen Rashidin elämään. Miehen pikkuperhe on ahtautunut asumaan yhdessä Rashidin vanhempien kanssa ja mies työskentelee ahkerasti ompelimossa taatakseen rakkailleen niukan elannon. Raskas työ pienillä ansioilla johtaa lopulta siihen, että velkatyöläisyys Espanjassa alkaa kiehtomaan kovasti. Kun Rashid sitten saa potkut, on laittomaksi siirtolaiseksi lähteminen on miehen ainoa mahdollisuus. Eurooppa osoittautuu kuitenkin paikaksi, jossa oikea menestyminen on mahdollista vain harvoille onnekkaille.\nSarjakuvaromaania on vaikea lähteä ruotimaan, kun ei ole aikaisempaa kokemusta tämän tyyppisestä kirjallisuudesta. Odotuksia ei juuri ollut, mutta arvelin jo ennalta, että kyseinen genre ei minua puhuttele tästä eteenpäinkään. Tunnistan toki kuitenkin hyvän kirjan kun sellaiseen tutustun. Positiivisesti yllätyin ainakin siitä, kuinka koskettavasti ja ahdistavasti laittomien siirtolaisten elämää on onnistuttu kuvaamaan sarjakuvan keinoin. Tarina on tiiviimpi ja ytimekkäämpi kuin mitä se olisi kaunokirjallisena teoksena. Kuvituksen takia henkilöt ja heidän kohtalonsa tulevat enemmän ihon alle ja henkilöhahmoista tulee ihan oikeita henkilöitä. Ymmärrän, miksi teosta on ylistetty niin kovasti.\nPakko kuitenkin myöntää, että ensimmäisen sarjakuvan lukeminen oli minulle melko haastavaa puuhaa. Moni asia kuvissa taphtui hämärässä tai pimeässä ja aina en pysynyt kärryillä siitä, kuka puhuu, mistä puhuu ja kenelle. Nämä ovat varmaankin aika perinteisiä ongelmia alottelijoilla. Henkilöhahmojen dialogi tuntuu todella aidolta - ja siksi myös ehkä hieman sekavalta. Samanlaisia tuntemuksia tulisi varmasti, jos huomaisin hengeilevani siirtolaismiesten joukossa kuuntelemassa, kun he heittävät arkipäiväistä herjaa.\nKirjan loputtua oli kyllä aika vetämätön olo. Miten jotkut saakin niin surkeat kortit käteen elämässä. Olen itsekin kävellyt Barcelonassa kaduilla, joita albumissa kuvataan; nähnyt ihmisiä kaupittelemassa ruumistaan, rihkamaa, huumeita... Ehkä osa heistäkin on ollut laittomia siirtolaisia paremman elämän toivossa. Pysäyttävää on juuri se, mitä Marko Juntunen esipuheessaan koruttomasti toteaa: "Tämän teoksen tarina ei ole tapahtunut koskaan, mutta siitä on olemassa satojatuhansia versioita, jotka ovat totta."\nLöysinkö kotimaisen kirjallisuuden aarteen? Uskoisin niin, kirja teki vaikutuksen vaikka en sarjakuvagenreä omakseni koekaan. Tuntuu kuitenkin vahvasti siltä, että jos jonkun sarjakuvateoksen lukeminen tekisi hyvää kaikille, niin se olisi ehdottomasti tämä kirja.\nOsallistun Näkymättömät kädet -kirjalla Kotimaisen kirjallisuuden aarrejahtiin ja valloitan alakategorian sarjakuvat. Lisäksi osallistun Satun tammi-helmikuun Minihaasteeseen, jossa tarkoituksena on lukea sarjakuvakirja.\nLähettänyt sonja/lukuhetket klo 11.08 7 kommenttia:\nTunnisteet: Espanja, kotimainen kirjallisuus, Marokko, Sarjakuva-Finlandia, sarjakuvat, Ville Tietäväinen, Wsoy\nLähettänyt sonja/lukuhetket klo 10.22 6 kommenttia:


Nuori tamperelaiskirjailija ei kirjoita mitään kirjallista pikapureksittavaa | Tamperelainen\nNuori tamperelaiskirjailija ei kirjoita mitään kirjallista pikapureksittavaa\nKIRJAILIJA Mikko Kamula tekee nyt elämäntyönään huolella kerrottua, kuusiosaista kirjasarjaa 1400-luvun Savosta.\nTamperelainen Mikko Kamula kirjoittaa hyvin vanhasta suomalaisesta historiasta.\nElettiin 2000-luvun alkua, kun tuolloin laihialaisen Mikko Kamulan elämä muuttui peruuttamattomasti. Nuorukainen luki kotiseutunsa lehteä, jossa kerrottiin Väinö Linnan Tuntemattoman sotilaan merkityksestä ja vaikutuksista suomalaiseen elämään. Samalla jutussa harmiteltiin sitä, ettei nykyaika tarjoa kirjallisesti mitään vastaavaa.\nKamulassa syntyi reaktio, jota on julkisuudessa sittemmin Kamulan mukaan myös liioiteltu.\n– Jossain lehtijutussa on maalailtu, että Kamula haluaa toistaa Tuntemattoman menestyksen. Ei nyt välttämättä ihan niinkään, mies naurahtaa.\nSe Kamulalle kuitenkin kävi selväksi, että mies päätti ryhtyä kirjailijaksi. Nopeasti tuli idea myös siitä, mitä mies aikoo kirjoittaa. Jotain hyvin erilaista mitä nykyaika tarjoilee: huolellisesti kerrottu ja taustoitettu kirjasarja muinaisten aikojen Suomesta. Lopulta viitekehys tarkentui 1400-luvulle ja Savoon.\nEnnen vauhtiin pääsyään mies ehti muun muassa kouluttautua varmuuden vuoksi medianomiksi ja opiskella yliopistossa folkloristiikkaa. Vuosiin mahtuu myös työpesti Metsähallituksessa ja muutto Tampereelle.\nJa monen vuoden jälkeen kirjailijanura pääsi viimein kunnolla liikkeelle. Syntyi kirjasarjan ensimmäinen osa, jonka Kamula lähetti suoraan Gummerukselle. Sieltä näytettiin vihreätä valoa.\nToukokuussa 2018 Kamula on kirjoittanut kaksi osaa kirjasarjasta, jota on tulossa vielä neljän kirjan verran. Tänä keväänä julkaistu kirja kantaa nimeä Iso Härkä. Se kertoo jättimäisestä pedosta, joka uhkaa kokonaisen yhteisön elämää. Samanniminen runo löytyy Kalevalasta.\n– Kirjasarjan tapahtumat ja hahmot ovat fiktiivisiä, mutta halusin olla muinaishistorian asiantuntija ennen kuin alan kirjoittaa. Juonesta on jo tiukka näkemys miten tapahtumat tulevat etenemään, ja sen voinee sanoa että mitään liian riemukasta meininkiä ei ole jatkossakaan luvassa, Kamula sanoo vinosti naurahtaen.\nHänen mukaansa tyylilajilla on edelleen kysyntää Suomessa.\n– Historiallisille romaaneille ja dekkareille on aina yleisönsä, Kamula tietää.


Kesko ostaa sähkötukku Onnisen\nKauppakonserni Kesko ostaa Onnisen koko osakekannan Onvestiltä ja pyrkii näin vahvistamaan asemaansa rakentamisen ja talotekniikan kaupassa.\nOnninen kuuluu Itämeren alueen ja Skandinavian johtaviin lvi- ja sähkötuotteiden ja -palveluiden tarjoajiin.\nOsakekauppana toteutettavan yritysoston velaton kauppahinta on 369 miljoonaa euroa. Kauppaan ei sisälly Onnisen teräsliiketoiminta eikä Venäjän tytäryhtiö. Yrityskaupan arvioidaan toteutuvan tämän vuoden ensimmäisellä puoliskolla. Kauppa sai pörssissä myönteisen vastaanoton ja Keskon vaihdetumpi B-osake oli iltapäivällä kahdeksan prosentin nousussa.\nOnvest on suomalainen perheyritys. Sen liiketoiminta koostuu Onninen- ja Are-konserneista sekä sijoitus- ja kiinteistötoiminnasta.\nOnvestin hallituksen puheenjohtaja Maarit Toivanen-Koivisto sanoi, että vaikka kysyjiä on ollut, Onnisen myyminen ei ollut aiemmin vakavassa harkinnassa ennen kuin Keskon toimitusjohtaja Mikko Helander kyseli asiasta loppukesällä. Pohdinnan jälkeen Onvestissa todettiin, että Onnisella on paremmat mahdollisuudet kasvaa Keskon sylissä.\nToivanen-Koiviston mukaan Onvest aikoo jatkaa sijoituksiaan, mutta ilman hätiköityjä liikkeitä.\n– Perheyrityksen kvartaali on 25 vuotta, hän muistutti kauppa esitelleessä tiedotustilaisuudessa.\nHelanderin mukaan Onninen täydentää Keskon liiketoimintaa erinomaisesti. Päällekkäisyyksiä ei juuri ole, sillä Kesko on rautakaupan puolella toiminut ennen kaikkea kuluttajapuolella, kun taas Onninen palvelee lähinnä ammattilaisia. Laajentuminen uudelle sektorille sopii markkinoiden kehitykseen.\n– Rakentaminen ja remontointi siirtyvät entistä enemmän ammattilaisten tehtäväksi. Me haluamme olla tässä megatrendissä mukana, Helander perusteli.


Ruisrock 2015 – Musiikkiblogi.fi\nHyvää huomentapäivää Naantalista, Turun naapurustosta! Olen melkein toipunut Ruisrockin jälkitohinoista, mutten aivan vielä kuitenkaan. Aurinko helli festarikansaa koko viikonlopun ja itselläni on siitä nyt muistona punertavat rusketusraidat. Ruisrock on itselleni ollut vuosien ajan festareista se jonne lähden kaikkein vastahakoisimmin, mutta kuitenkin aina hieman väkisin sillä kattaus on usein niin kova. Tänä vuonna ei ohjelmistosta löytynyt minulle mitään henkilökohtaisesti kovin sykähdyttävääq, mutta kuitenkin monia kivoja esiintyjiä viikonloppu oli silti pullollaan!


Epoq Trend Warm Grey etulevy 80x34 - Gigantti verkkokauppa\nEpoq Trend Warm Grey etulevy 80x34\nYhdistä tämä Epoq -etulevy sileällä viimeistelyllä muihin Epoq-keittiöelementteihin ja rakenna unelmiesi keittiö elegantilla ja lämpimällä harmaan sävyllä. Sopii Trend Warm Grey -sarjaan.\nLisää keittiöösi eleganttia tunnelmaa 80x34 cm kokoisen Epoq Trend Warm Grey -etulevyn avulla. Rakenna keittiösi elegantissa ja lämpimässä harmaan sävyssä, tai käytä etulevyä neutraalina pohjavälinä muiden värien kanssa. Minimalistinen muotoilu ja laadukkaat materiaalit auttavat varmistamaan, että keittiösi säilyy toimivana ja tyylikkäänä vuosikymmeniä.\n- Värikoodi NCS S 65020-Y, kiiltävyys 35